Offentliggørelse af en ansøgning om godkendelse af en væsentlig ændring af varespecifikationen i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2020/C 395/06)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring i overensstemmelse med artikel 53, stk. 2, første afsnit, i forordning (EU) nr. 1151/2012

»Volailles d'Ancenis«

EU-nr.: PGI-FR-0167-AM02 — 15.10.2019

BOB ( ) BGB (X)

1. Ansøgende sammenslutning og legitim interesse

Les Fermiers du Val de Loire Boulevard Pasteur BP 50262 44158 Ancenis Cedex FRANKRIG E-mail: fermiersduvaldeloire@terrena.fr

»Les Fermiers du Val de Loire« er en sammenslutning af erhvervsdrivende, der arbejder inden for opdræt og slagtning af fjerkræ, der er omfattet af den beskyttede geografiske betegnelse »Volailles d'Ancenis« og dermed er berettiget til at indgive ansøgningen

2. Medlemsstat eller tredjeland

Frankrig

3. Afsnit i varespecifikationen, som berøres af ændringen

☐ Produktets betegnelse

☒ Beskrivelse af produktet

☒ Geografisk område

☒ Bevis for oprindelse

☒ Produktionsmetode

☒ Tilknytning

☒ Mærkning

☒ Andet Ansøgende sammenslutning, nationale krav, kontrol

4. Type ændring

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB.

☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

5.1. Afsnittet »Beskrivelse af produktet«

Nedenstående bestemmelse i afsnittet »Produktets betegnelse og produkttype« i registreringsdokumentet:

— »Poulet d'Ancenis — Hvid kylling (slagtekrop + udskæring) — Gul kylling (slagtekrop + udskæring) — Sort kylling

— Pintade d'Ancenis (slagtekrop + udskæring)

— Dinde d'Ancenis

— Chapon d'Ancenis

— Poularde d'Ancenis — Hvid poulard — Gul poulard«

Nedenstående bestemmelse i afsnittet »Varespecifikation — 3.1 Beskrivelse af produktet« i registreringsdokumentet, punkt 3.12 »Slagtekroppenes kendetegn«:

»Minimumsvægten for rensede slagtekroppe uden indvolde skal være følgende: Minimumsvægt Kylling : 1 000 g Perlehøne : 850 g Kalkun : 2 300 g Kapun : 2 500 g Poulard : 1 600 g«

Nedenstående bestemmelse i afsnittet »Varespecifikation — 3.1 Beskrivelse af produktet« i registreringsdokumentet, punkt 1 »Minimumsslagtealder«:

»Minimumsslagtealderen for »Volailles d'Ancenis« skal være i overensstemmelse med den minimumsalder, der er fastsat i de officielle tekniske etiketter for fjerkræ som fastsat af landbrugsministeriet.«

udgår og erstattes af følgende i afsnittet »Beskrivelse af produktet« i udkastet til varespecifikationen:

»»Volailles d'Ancenis« er hønsefugle. De tilhører forskellige familier og omfatter flere typer dyr:

— kylling, poulard, kapun

— perlehøne, perlehane

— kalkun.

De hårdføre arter vokser langsomt, hvilket tillader en lang opdrætsperiode og slagtning ved opnået kønsmodenhed til sikring af en optimal kvalitet (kropsbygning og smag).«

»Afhængigt af produktionen har de færdige produkter følgende egenskaber: Minimumsvægt renset uden indvolde Kødets og skindets farve Benenes farve Kylling 1 kg Gul eller hvid Gule, hvide eller sorte Perlehøne 0,850 kg Beige Sorte Kapun 2,5 kg Gul eller hvid Gule eller hvide Perlehane 1,4 kg Beige Sorte Poulard 1,6 kg Gul eller hvid Gule eller hvide Kalkun (udelukkende hunner) 2,3 kg Gul eller hvid Sorte«

De forskellige bestemmelser udgår og erstattes af nye reviderede bestemmelser, hvad formen angår. Bestemmelserne bibeholder de samme krav til minimumsvægten for rensede slagtekroppe uden indvolde, fænotyperne (kolonnen »Kødets og skindets farve« og »Føddernes farve«). Den indholdsmæssige ændring i dette afsnit er tilføjelsen af perlehanen til de arter, der er berettiget til den beskyttede geografiske betegnelse »Volailles d'Ancenis«.

Denne produktion har historisk set udgjort en del af det fjerkræ, der indtages ved festlige lejligheder, og som opdrættes i det geografiske område for den beskyttede geografiske betegnelse »Volailles d'Ancenis«. Den har fået stadig større betydning gennem årene. I mere end 20 år er der hvert år blevet produceret mellem 10 000 og 20 000 perlehøns på bedrifterne i regionen. Der er blevet markedsført næsten det samme antal. Der er her tale om perlehaner, der kastreres og efterfølgende opdrættes med henblik på afsætning til højtiden sidst på året. Opdrætsmetoden for perlehaner svarer til den metode, der anvendes for kapuner (kastrerede kyllinger) og »Volailles d'Ancenis«-perlehøns. Kendetegnene for denne art beskrives efterfølgende på samme måde som ved de andre tilladte arter, dvs. fænotyper, minimumsvægt, præcisionen af, at der er tale om hårdføre arter, der vokser langsomt.

I listen over arter, der er godkendt til udskæring, udgår følgende bestemmelse i afsnittet »Produktets betegnelse og produkttype« i registreringsdokumentet, som definerer de arter, der er godkendt til udskæring:

— »Poulet d'Ancenis — Hvid kylling (slagtekrop + udskæring) — Gul kylling (slagtekrop + udskæring) — Sort kylling

— Pintade d'Ancenis (slagtekrop + udskæring)

— Dinde d'Ancenis

— Chapon d'Ancenis

— Poularde d'Ancenis — Hvid poulard — Gul poulard«

I de godkendte præsentationer af hele kroppe slettes nedenstående bestemmelse i afsnittet »Varespecifikation — 3.1 Beskrivelse af produktet« i registreringsdokumentet, punkt 3 »Præsentation af produktet«:

»Fjerkræene præsenteres og markedsføres som hele slagtekroppe og som udskæringer. 3.1. Slagtekroppe 3.1.1. Fjerkræenes slagtekroppe skal præsenteres til salg på en af følgende måder: — delvis renset — renset med indvolde — renset uden indvolde«.

Og nedenstående bestemmelse i afsnittet »Varespecifikation — 3.1 Beskrivelse af produktet« i registreringsdokumentet, punkt 3.12 »Slagtekroppenes kendetegn«:

»Fjerkræenes slagtekroppe skal være i klasse A«

Ovenstående erstattes af følgende bestemmelse:

»De hele kroppe kommer fra slagtekroppe i klasse A.

Når det drejer sig om udskåret fjerkræ, er klassificeringen heraf uafhængig af klassificeringen for hele slagtekroppe, og udskæringerne kan komme fra slagtekroppe med mindre fejl (som ikke kan klassificeres som A), men udskæringerne skal opfylde præsentationskriterierne for klasse A.

Hele kroppe præsenteres som:

— »prête à cuire« (PAC) (plukkede, rensede fjerkræ uden hoved, med eller uden mellemfodsben), pakket i folie i en beskyttende atmosfære eller under vakuum

— »renset« (plukkede, rensede fjerkræ med hoved, ben og indvolde).

Fjerkræ markedsføres som ferske eller frosne produkter.

Slagtebiprodukter af fjerkræ (hjerte, kråse og lever) markedsføres som ferske eller frosne produkter.«

De forskellige bestemmelser udgår og erstattes af nye reviderede bestemmelser, hvad formen angår. Den indholdsmæssige ændring i dette afsnit vedrører muligheden for at markedsføre alt fjerkræ, der er omfattet af den beskyttede geografiske betegnelse »Volailles d'Ancenis« som udskæringer. Ved at muliggøre udskæringer for alle arter, kan sektoren tilpasse sig de nye forbrugsmønstre, således som de for nyligt blev påvist i undersøgelser af forbruget (Kantar Worldpanel, 2017). Denne præsentation er populær blandt forbrugerne i dag, da produkterne er lette at gå til. 30 % af gårdfjerkræene sælges som udskæringer. Ligesom dybfrysning gør udskæringen det muligt at udvide denne sektor til cateringområdet for denne type fjerkræ, men også at udvikle eksporten og anvendelsen af denne type fjerkræ i forarbejdede produkter.

Det resumé, der nu fremlægges som enhedsdokument, ændres i punkt 3.2 for at tage højde for disse ændringer: Følgende bestemmelse udgår:

»Beskrivelse: Slagtekroppe eller udskæringer fra fjerkræ med fast kød og gode organoleptiske egenskaber, der slagtes i en alder tæt på kønsmodenheden.«

Den erstattes af følgende bestemmelse:

»»Volailles d'Ancenis« er hønsefugle. De tilhører forskellige familier og omfatter flere typer dyr:

— kylling, poulard, kapun

— perlehøne, perlehane

— kalkun.

De hårdføre fjerkræarter vokser langsomt, hvilket tillader en lang opdrætsperiode og slagtning ved opnået kønsmodenhed til sikring af en optimal kvalitet (kropsbygning og smag).

De opdrættes som fritgående fjerkræ på græsnings- og træbevoksningsarealer, der er gunstige for arternes naturlige søgning efter føde på arealerne.

»Volailles d'Ancenis« er kendetegnet ved en rund krop med fyldige fileter og et højt fedtindhold på lårenes sider og på hver side af brystbenet.

Afhængigt af produktionen har de færdige produkter følgende egenskaber:

Minimumsvægt Kødets og skindets farve Benenes farve Kylling 1 kg Gul eller hvid Gule, hvide eller sorte Perlehøne 0,850 kg Beige Sorte Kapun 2,5 kg Gul eller hvid Gule eller hvide Perlehane 1,4 kg Beige Sorte Poulard 1,6kg Gul eller hvid Gule eller hvide Kalkun 2,3 kg Gul eller hvid Sorte«

5.2. Afsnittet »Geografisk område«

Nedenstående bestemmelse i afsnittet »3.3 Afgrænsning af det geografiske område«:

»3.31. Geografisk område Det omfatter departementet Loire-Atlantique og den vestlige del af departementet Maine-et-Loire (se kortet). Listen over følgende KANTONER angiver det geografiske område: LOIRE-ATLANTIQUE, kantonerne: ANCENIS VALLET LINJE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE ET LOIRE: CANDE CHOLET LE LION D'ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE«

erstattes med følgende ordlyd:

»»Volailles d'Ancenis« opdrættes fra en alder på en dag frem til indsamlingen med henblik på slagtning. Fjerkræene opdrættes — både når dette sker i bygninger og som fritgående — inden for det geografiske område for den beskyttede geografiske betegnelse »Volailles d'Ancenis«, der omfatter følgende kommuner i henhold til den officielle geografiske kode (COG) fra 2019.

Hele departementet Loire-Atlantique

Departementet Maine-et-Loire:

Kommuner som helhed:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d'Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou.

Dele af kommuner:

Brissac-Loire-Aubance (området i de tidligere kommuner Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l'Hopital og Vauchrétien), Loire-Authion (området i de tidligere kommuner Andard, La Bohalle, La Daguenière og Saint-Mathurin-sur-Loire), Morannes-sur-Sarthe-Daumeray (området i den tidligere kommune Chemiré-sur-Sarthe), Terranjou (området i de tidligere kommuner Chavagnes og Notre-Dame-d'Allençon).

Departementet Deux-Sèvres:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d'Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Departementet Vendée:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.«

Afgrænsningen af det geografiske område ændres. Denne ændring svarer til en udvidelse af det geografiske område syd for den nuværende grænse til en del af departementerne Vendée, Deux-Sèvres og Maine-et-Loire og en fjernelse af visse kommuner, der ikke overholder de afgrænsningsprincipper, der er anført i samme afsnit og delen om de elementer, der begrunder tilknytningen til det geografiske område i den gældende varespecifikation, der er i overensstemmelse med den ændrede varespecifikation. Den manglende overholdelse af disse afgrænsningskriterier er navnlig baseret på den omstændighed, at kratområderne ikke har blandet landbrug, men i det væsentlige bruges til vinproduktion.

Kriterierne for afgrænsning af det geografiske område for den beskyttede geografiske betegnelse »Volailles d'Ancenis« er hovedsagelig de naturlige faktorer (område, der består af afvandingsområderne, der vender mod Loires udmunding og hen til Loiredalen nord for Angers, hvis fundament indgår i Massif Armoricain med et både mildt og fugtigt kystklima om vinteren og forholdsvis varmt og solrigt klima om sommeren, uden udpræget tørke) og i mindre grad de menneskelige faktorer, der synes at være afgørende (betydningen af de blandede landbrugssystemer, hvori produktionen af fjerkræ indgår, sammenhæng med kratlandskabet i det afgrænsede område, etablering og betydning af de bedrifter, der arbejder inden for fjerkræsproduktion, sammenslutningen »les Fermiers du Val de Loire«s dynamiske historie, idet denne står for tilrettelæggelsen og opbygningen af fjerkræssektoren i dette område).

Denne ændring i det geografiske område gør det muligt at opnå et mere sammenhængende geografisk område i overensstemmelse med tilknytningen til det geografiske område for den beskyttede geografiske betegnelse »Volailles d'Ancenis«.

Formen i dette afsnit »geografisk område« er endvidere blevet ændret en del, idet der ved varespecifikationens udarbejdelse blev foretrukket en liste over kantoner i stedet for kommuner. Kantongrænserne og deres navne ændres mere regelmæssigt end kommunernes, hvorfor de franske myndigheder har valgt at opføre en liste over kommuner i varespecifikationen og ikke lister over kantoner. Denne tekstuelle ændring berører ikke afgrænsningen for så vidt angår en stor del af det geografiske område.

Kort sagt ændres og omstruktureres det geografiske område for den beskyttede geografiske betegnelse »Volailles d'Ancenis« som følger:

— tilføjelse af 97 kommuner i departementet Deux-Sèvres

— tilføjelse af 17 kommuner i departementet Vendée

— sletning af 13 kommuner i Maine-et-Loire i regionen Saumur.

Opdrætterne i dette område følger fælles landbrugspraksisser, der er typiske for blandede landbrug, i denne store region med kratbevoksning. Området har et mildt kystklima, hvilket betyder, at fjerkræene tidligt om vinteren kan rykke ud i det fri. Disse klimakriterier svarer i alle henseender til klimaet i Massif Armoricain.

Kommunerne i Maine et Loire er i den forbindelse blevet fjernet, fordi de er beliggende på Bassin Parisien med de egenskaber, der er typiske for det pågældende miljø, og følger andre produktionsmetoder (vin, korn osv.).

Det resumé, der nu fremlægges som enhedsdokument, ændres i afsnit »4. Præcis afgrænsning af det geografiske område« for at tage hensyn til ovennævnte ændringer.

Nedenstående bestemmelse i resuméet:

»c) Geografisk område: Departementet Loire-Atlantique og den vestlige del af departementet Maine et Loire.«

udgår. For at begrænse længden af enhedsdokumentet og samtidig bevare dens nøjagtighed foretrækkes en liste over kantoner eller departementer, når disse er omfattet i deres helhed, i stedet for en liste over kommuner i enhedsdokumentet. Det geografiske område, der er foreslået mellem udkastet til varespecifikationen og enhedsdokumentet, er forskelligt hvad nomenklaturen angår, men identisk hvad omkredsen angår.

Nedenstående bestemmelse i afsnittet »3.3. Geografisk område«

»3.32. Dette geografiske område svarer til flodbækkenet i den nedre del af Loire: Loire adskiller det afgrænsede geografiske område i 3.31. Fra Angers er de vigtigste bifloder i den nedre del af Loire følgende: 1. Rive Droites bifloder: — Maine med indløb fra Mayenne, Sarthe, Loir — Erdre 2. Rive Gauches bifloder — Layon — Evre — Divatte — Sèvre Nantaise med indløb fra Petite Moine — Acheneau. Det er også værd at bemærke Brière-marsken nord for Loire (nord for St. Nazaire), Petit Mars-marsken (nord for Nantes) og søen Grand Lieu (syd for Nantes). 3.33. Dette geografiske område har et særligt mildt og fugtigt klima. Det geografiske område grænser i vest op til Atlanterhavet (kort bilag 1). Floden påvirker de klimatiske forhold i flodbækkenet på den anden side af Angers (tidevandet påvirker flodbredderne over 80 km oven for udmundingen). Dette særligt fugtige klima er karakteristisk for det geografiske område — Joachim du Bellay (1522-1560) født i Lire — 3 km syd for Ancenis — omtaler i et digt (»Regrets du Pays Natal«) Angers' mildhed. Kortet over klimaregionerne i Frankrig i bilag 2 fra bogen »Le Climat de la France« af Raymond Arlery viser sammenhængen i det beskrevne geografiske områdes topografi og den høje grad af klimamæssig homogenitet med indvirkning fra havet (påvirkning fra floden og dens bifloder, som skubber klimaomstillingen mod øst over på den anden side af Angers)«

Og nedenstående bestemmelse i afsnittet »3.3. Geografisk område«

»3.35. Sammenhængen i det afgrænsede geografiske område er således baseret på følgende hovedelementer: 1. Et afgrænset geografisk område omkring en flodakse: Loire adskiller det geografiske område fra Angers i to nærmest lige dele. 2. Loire og dens mange bifloder fungerer som et tæt hydrografisk net, der udgør flodbækkenet i den nedre del af Loire. 3. Havets indflydelse takket være Loire og det tætte hydrografiske net trænger dybt ind i det afgrænsede geografiske område og giver det en klimamæssig sammenhæng (særligt mildt og fugtigt klima). 4. Alle bedrifter og slagterier er beliggende i det afgrænsede geografiske område.«

erstattes af følgende bestemmelse:

»Præcis præsentation af det geografiske område: Det geografiske område for den beskyttede geografiske betegnelse »Volailles d'Ancenis« dækker hele Loiredalen fra sin udmunding til Loiredalen nord for Angers og Sèvredalen mod syd. Der er tale om et kuperet terræn omkring et ret tæt flodnet, der afvandes af Loire. Ud fra et geologisk perspektiv ligger området på Massif Armoricains bagside. Området er også et af Frankrigs kratområder med en høj forekomst af levende hegn med mange stilkeg.«

Bestemmelserne i varespecifikationen for den beskyttede geografiske betegnelse »Volailles d'Ancenis« synes at være meget detaljerede og overlappe hinanden, fordi de samme elementer omtales flere gange umiddelbart efter hinanden. Den foreslåede ordlyd gør det muligt at bevare hovedelementerne i beskrivelsen af det geografiske område i et kort sammendrag. Hertil kommer, at mange af disse elementer, der vedrører beskrivelsen af kendetegnene ved det geografiske område, der er knyttet til produktet, indgår i den foreslåede ordlyd i afsnittet om de elementer, der begrunder tilknytningen til det geografiske område i den foreslåede varespecifikation.

Følgende bestemmelse slettes:

»3.34. »Volailles d'Ancenis« opdrættes i sin helhed i det afgrænsede geografiske område som angivet i 3.31 BEMÆRK: ANDRE VIRKSOMDER I DET GEOGRAFISKE OMRÅDE SLAGTERIER: ETS GICQUEL La Charlotte 44540 ST MARS LA JAILLE (15 km nord for Ancenis) ETS PROVOLOIRE Zone de l'Hermitage 44150 ANCENIS FODERSTOFFABRIK: LA CANA La Noëlle 44150 ANCENIS RUGERIER: ETS GRELIER La Bohardière 49290 ST LAURENT DE LA PLAINE (20 km sydvest for Angers) Ets GAUGUET 44540 LE PIN (20 km nord for Ancenis)«

Denne del viser virksomhederne (der ikke indgår i bedrifterne) i det geografiske område på tidspunktet for ansøgningen om den beskyttede geografiske betegnelse »Volailles d'Ancenis«. Denne del pålægger ikke forpligtelser og er ikke længere relevant. Der sker således en formel sletning.

5.3. Afsnittet »Bevis for oprindelse«

De sporbarhedselementer, der var omfattet af varespecifikationen, var begrænset til en sporbarhed ved hjælp af mærkningsnummeret ved et inspektionsorgan. Dette indeholdt delvise oplysninger fra varespecifikationen.

Dette erstattes af følgende bestemmelser:

— Der indføres procedurer for identifikation af de erhvervsdrivende, der ønsker at indgå i produktionen af »Volailles d'Ancenis«, for hver etape (opdrættere og slagterier).

— Sporbarhedssystemet gør det muligt at garantere forbrugerne, at produktet »Volailles d'Ancenis« er i overensstemmelse med de egenskaber, der er certificeret i kraft af BGB. Sporbarheden består i, at de nødvendige og tilstrækkelige oplysninger opbevares, så kendskabet til produktets oprindelse sikres hele vejen gennem etaperne produktion, forarbejdning og distribution. Oprindelsen garanteres af identifikationen af produkterne og et op- og nedadgående sporbarhedssystem.

— Det beskrevne system gør det muligt via et skema at fastlægge og skabe et overblik over de dokumenter og registreringer, der kræves, og de oplysninger, der som minimum forventes, for hver etape af produktets vej (udrugning, opdræt, indsamling, modtagelse, slagtning, emballering, udskæring). Disse dokumenter opbevares og stilles til rådighed for kontrolorganerne.

Denne nye mere omfattende ordlyd styrker produktets sporbarhed.

5.4. Afsnittet »Produktionsmetode«

Nedenstående bestemmelse udgår fra varespecifikationen:

»3.2. Produktionsmetode Produkter, der er berettigede til den beskyttede geografiske betegnelse »Volailles d'Ancenis«, skal være i overensstemmelse med alle punkter i (X): — Varespecifikation i forordning (EØF) nr. 1538/91 som ændret ved forordning af 22.10.1993 ((EØF) nr. 281/93) vedrørende brugen af begrebet »frilands på mærkningen«. — De tekniske mærkesedler som fastsat af det franske landbrugs- og fiskeriministerium, der fastholder de minimumskriterier, der skal opfyldes for at opnå følgende mærkninger for fjerkræ: — Slagtekylling — Udskæring af slagtekylling — Perlehøne — Udskæring af perlehøne — Kalkun — Poulard — Kapun Tekniske mærkningsforskrifter for fjerkræ fra sammenslutningen Sevre et Loire Qualite, som kan fås på sammenslutningens hjemsted, og som er godkendt under følgende nummer: — Hvid gårdkylling nr. 08-76 + derudover udskåret — Sort gårdkylling nr. 04-80 — Gul gårdkylling nr. 14-87 + derudover udskåret — Sort gårdkalkun nr. 04-86 — Gårdperlehøne nr. 60-88 + derudover udskåret — Gårdkapun nr. 29-89 — Hvid gårdpoulard nr. 12-91 — Gul gårdpoulard nr. 13-91«

erstattes af følgende bestemmelse:

»5.1. Anvendte arter De anvendte arter er hårdføre og vokser langsomt. Fjerkræene er således velegnede til længere tids opdræt som fritgående. De søger optimalt efter føde på arealerne. De arter, der bruges til produktion af »Volailles d'Ancenis«, bliver til fjerkræ med følgende fænotyper: Produktion Fænotype Hvid kylling Hvid hankylling Hvid poulard Rødlig fjerdragt, hvide ben og hvidt skind Gul kylling Gul hankylling Gul poulard Rødlig fjerdragt, gule ben og gult skind Sort kylling Sort fjerdragt, sorte ben og hvidt skind Perlehøne Perlehane Grå fjerdragt med sorte striber Mere eller mindre mørke mellemfodsben Kalkun Sort fjerdragt, hvidt skind Sort fjerdragt, gult skind Bronzefarvet fjerdragt, hvidt skind«

Med denne ændring bliver det muligt at bevare de samme detaljer om fænotyper for fjerkræ, der er berettiget til den beskyttede geografiske betegnelse »Volailles d'Ancenis«, dog med en præcision for hankyllinger, perlehaner og kalkunhanner. Der tilføjes en beskrivelse af fænotypen for perlehanen, som har den samme fænotype som perlehøner. Denne ændring af ordlyden gør det også muligt at fjerne henvisningerne til numrene i varespecifikationen, der vedrører »Label Rouge«-mærkningen, som historisk er blevet brugt til »Volailles d'Ancenis«, der for størstedelens vedkommende er forældede.

I udkastet til varespecifikationen indsættes en del 5.2 »Opdrætsmetode«:

»5.2. Opdrætsmetode »Volailles d'Ancenis« opdrættes som fritgående fjerkræ: De har fra en fastlagt alder adgang til et udendørs areal. Alt efter produktionen er minimumsslagtealderen også fastsat. Bygningerne skal være forsynet med lemme, der er åbne fra kl. 9 om morgenen og frem til natten, således at fjerkræene kan komme ud i det fri. Maksimumsalder for adgang til udendørs arealer Minimumsslagtealder Kylling 37 Fra den 37. til den 42. dag, tiderne om vinteren kan ændres. 81 Perlehøne 56 94 Kapun 42 150 Perlehane 56 150 Poulard 42 120 Kalkun 56 140«

I udkastet til varespecifikationen indsættes en del 5.3 »Bygning og arealer til opdræt«:

»5.3. Bygninger og arealer til opdræt Bygningerne til opdræt er små, højst 400 m2, bortset fra bygningerne til kalkuner, som kan være op til 500 m2. De er lyse og er udstyret med lemme, således at fjerkræene kan komme ud på arealerne, idet der som minimum er en lem på 4 meter pr. 100 m2 gulvareal. Den maksimale tæthed skal overholdes for hver fjerkrætype: Maksimalt antal dyr/m2 Kylling 11 Perlehøne 13 Kalkun 6,25

Maksimalt antal dyr/m2 i bygningen fra ibrugtagning til dagen for den delvise indsamling Maksimalt antal dyr/m2 i bygningen fra dagen for den delvise indsamling til minimumsslagtealderen (1) Kapun 11 6,25 Perlehane 13 10 Poulard 11 9 Delvis indsamling eller fjernelse: fremgangsmåde, hvor opdrætspartiet separeres fra den lange forsyningskæde (1) Tidsrummet mellem dagen for den delvise indsamling og minimumsslagtealderen må ikke være under: — 58 dage for kapuner — 49 dage for perlehaner — 28 dage for poularder. Fra den 35. opdrætsdag spredes hvede dagligt på strøelsen i bygningen til kyllinger, hankyllinger og poularder (mindst 250 kg/bygning på 400 m2/parti). Senest på den 42. opdrætsdag anbringes der siddepinde i bygningerne til kyllinger og perlehøns: Den samlede længde af siddepindene til fjerkræ er som minimum på 128 m pr. bygning på 400 m2. Dyrene får på samme tid adgang til genstande at pikke i, herunder snor. Arealernes størrelse skal være tilstrækkelig til, at »Volailles d'Ancenis« får et minimumsareal for hver produktion: Minimumsareal efter type Kylling 2 m2 Perlehøne 2 m2 Kalkun 6 m2

Minimumsareal efter type fra ibrugtagningen til dagen for den delvise indsamling Minimumsareal efter type fra dagen for den delvise indsamling til minimumsslagtealderen (1) Kapun 2 m2 4 m2 Perlehane 2 m2 3m2 Poulard 2 m2 3 m2 Delvis indsamling eller fjernelse: fremgangsmåde, hvor opdrætspartiet separeres fra den lange forsyningskæde (1) Tidsrummet mellem dagen for den delvise indsamling og minimumsslagtealderen må ikke være under: — 58 dage for kapuner — 49 dage for perlehaner — 28 dage for poularder. Arealerne ligger ud for udgangslemmene til dyrene med mindst 200 meter levende krathegn eller tilsvarende i form af træbevoksning alt efter den skygge, der opnås på jorden.«

I udkastet til varespecifikationen indsættes en del 5.4 »Foder til fjerkræ«:

»5.4. Foder til fjerkræ Foderet til »Volailles d'Ancenis« består af 100 % planter, mineraler og vitaminer, hvoraf mindst 70 % er korn og kornderivater, foruden tilsætningsstoffer. Mindst 12 % af kornet gives i form af fuldhvede i hele opfedningsperioden (efter 28 dage) med henblik på at fremme kråsens udvikling hos dyrene og opfylde deres naturlige behov. Procentdelen af kornderivater er mindre end eller lig med 15 % af kornet og kornderivaterne som helhed. Den maksimale procentdel af det samlede fedtindhold i foderet er begrænset til 6 %. De forskellige kategorier af ingredienser i foderet er: — korn og kornderivater — olieholdige frø og frugter og produkter heraf (der anvendes kun rå og raffinerede olier til de vegetabilske olier) — bælgplantefrø og produkter heraf — knolde og rodfrugter og produkter heraf — andre frø og frugter samt produkter heraf, f.eks. druer og produkter heraf — grovfoder og produkter heraf som f.eks. lucerne og produkter heraf — andre planter, alger og produkter heraf — mineralstoffer og produkter heraf — fermenterings(bi)produkter fra mikroorganismer: inaktiv eller død ølgær, dyrket på plantesubstrat — diverse: produkter fra forarbejdning af planter, produkter fra forarbejdning af krydderier og krydderiblandinger — produkter fra forarbejdning af urter.«

Tilføjelsen af del 5.2 »Opdrætsmetode«, 5.3 »Bygninger og arealer til opdræt«, 5.4 »Foder til fjerkræ« i varespecifikationen gør det muligt at indføre den praksis, der rent faktisk følges af opdrætterne af den beskyttede geografiske betegnelse »Volailles d'Ancenis«, og dermed sikre en streng kontrol med denne praksis.

Denne praksis er i overensstemmelse med det geografiske områdes særlige kendetegn og produktets særlige karakteristika, nemlig anvendelse af langsomt voksende arter for at muliggøre en søgen efter føde på arealerne, forekomsten af et areal med et kratlandskab, der er karakteristisk for det geografiske område (tilstedeværelsen af levende krathegn og træer, et tæt hydrografisk net), en fodersammensætning, der i høj grad er baseret på korn, grundet bedrifternes tilstedeværelse i et blandet landbrugsområde, hvor hvede indgår som vigtig del af foderstofferne. Kornet bliver delvist givet til fjerkræene i bygningerne til opdræt. Endelig kan fjerkræene på grund af det milde klima tidligt komme ud på arealerne sammenlignet med andet fjerkræ, der holdes som fritgående.

Bestemmelsen om, at slagtningen finder sted i det geografiske område, udgår:

»Alle bedrifter og slagterier er beliggende i det afgrænsede geografiske område.«

Kravet om, at slagtningerne skal ligge i det geografiske område, udgår, da det ser ud til, at stadig flere slagterier lukker. I dag findes der flere slagterier i det geografiske område, men situationen kan ændre sig inden for nogle år, og sektoren befinder sig i en kompleks situation.

Følgende bestemmelser tilføjes:

»5.5. Betingelser for indsamling og transport af fjerkræ Fjerkræene skal være uden foder i mindst fem timer inden indsamlingen på opdrætsstedet for at sikre, at deres fordøjelseskanal er tom. Transporttiden fra opdrætsstedet til slagteriet må ikke overstige tre timer for at sikre dyrenes velfærd. 5.6. Ventetid inden slagtning For at give fjerkræene tid til at komme sig efter transporten overholdes en ventetid på mindst 30 minutter.«

Med disse bestemmelser bliver det muligt at sikre, at minimumskravene til dyrevelfærd opfyldes, idet dette påvirker produktets egenskaber.

5.5. Afsnittet »Tilknytning«

Den gældende varespecifikation beskæftiger sig med tilknytningen i flere underafsnit. De er i deres helhed omskrevet til varespecifikationens afsnit om de elementer, der begrunder tilknytningen til det geografiske område, for at tydeliggøre sammenhængen mellem »Volailles d'Ancenis« og det geografiske område uden at ændre indholdet. Sammenhængen mellem det geografiske område og produktet er rent faktisk baseret på produktets omdømme og særlige kendetegn. Betegnelsens omdømme og anerkendelse er blevet udviklet over tid takket være de særlige forhold, der gør sig gældende for miljøet (områdets kratlandskab, den høje hydrografi i området, det milde klima) og de egenskaber, der knytter sig til de erhvervsdrivendes knowhow (dyrenes tidlige adgang til de udendørs arealer, fodersammensætningen, vegetationen på arealerne).

Dette afsnit indledes med et underafsnit, hvori grundlaget for tilknytningen til det geografiske område præciseres: »»Volailles d'Ancenis« tilknytning er baseret på produktets omdømme og de særlige kendetegn, der er knyttet til opdrætternes knowhow.«

Afsnittet er derefter opdelt i tre dele:

— Delen »Det geografiske områdes egenart« omfatter de naturlige faktorer, idet der lægges vægt på det geografiske områdes kuperede terræn, områdets høje hydrografi, den store foranderlighed i jorden og jordens agronomiske potentiale på et fælles fundament, Massif Armoricain, der har ført til forskellige anvendelser af jordstykkerne, et mildt klima, tilstedeværelsen af mineralske elementer, nemlig såkaldt »grit« i jorden, og den menneskelige knowhow inden for omfattende distribution af korn til fjerkræ, områdets udvikling til et kratlandskab.

— Delen »Produktets egenart« beskriver de særlige kendetegn ved produktet (rund krop med fyldige fileter og et højt fedtindhold på lårenes sider og på hver side af brystbenet).

— Under punktet »Årsagssammenhæng« forklares samspillet mellem de naturlige og de menneskelige faktorer og produktet, nemlig produktionen af fjerkræ, hvis udvikling kan tilskrives: — den store variation i jordkvaliteten (produktion af korn og græsarealer i en meget stor geografisk nærhed) — et mildt klima (der gør det muligt, at fjerkræene kan komme særligt tidligt ud på arealerne) — omfattende forekomst af levende hegn (fjerkræene beskyttes mod rovdyr og vinden, naturlige siddepinde, der sikrer adgangen til insekter og »grit«, hvorved fjerkræene kan søge efter føde på arealerne) — brugen af hårdføre arter, der vokser langsomt — en fodersammensætning i høj grad baseret på korn — en kropsbygning, der er rund med fyldige fileter og et højt fedtindhold på lårenes sider og på hver side af brystbenet.

Alle disse faktorer har gjort det muligt for »Volailles d'Ancenis« at opnå et omdømme, i første omgang på regionalt plan (markedet for »Volailles à Ancenis«) og senere på nationalt plan (prisen ved den almindelige landbrugskonkurrence siden 1995).

Af ovennævnte årsager erstattes litra f) »tilknytning« i resuméet af punkt 5 »Tilknytning til det geografiske område« i enhedsdokumentet.

5.6. Afsnittet »Mærkning«

Nedenstående bestemmelse i varespecifikationen:

»Enhver mærkning, der er anbragt på produkter, der er omfattet af den beskyttede geografiske betegnelse »Ancenis«, skal forhåndsgodkendes:

1) af Comité de Certification de Sèvre et Loire Qualité

2) af Commission Nationale des Labels et de la Certification Normative de Conformité.

De oplysninger, der anføres på mærkningen, skal være i overensstemmelse med de obligatoriske og specifikke henvisninger for mærkede produkter, som er anført i de officielle tekniske mærkesedler for fjerkræ udstedt af landbrugsministeriet.«

udgår, fordi alle oplysningerne i dette punkt i varespecifikationen er forældede, af følgende årsager:

— Navnet på det certificeringsorgan, der foretager kontrollen (Comité de Certification de Sèvre et Loire Qualité), er blevet ændret, og det er ikke hensigtsmæssigt at bibeholde denne type oplysninger på mærkningen.

— Det franske myndighedsorgan, der foretager undersøgelsen af officielle oprindelsestegn, er blevet ændret (Commission Nationale des Labels et de la Certification Normative de Conformité), og dette organ findes ikke længere. Som for det foregående punkt er det ikke hensigtsmæssigt at bibeholde denne type oplysninger på mærkningen.

— Endelig findes de officielle tekniske mærkesedler for fjerkræ, der er udarbejdet af landbrugsministeriet, i øvrigt ikke længere, og det synes ikke længere hensigtsmæssigt at knytte en varespecifikation for en begrænset geografisk betegnelse til et andet nationalt dokument.

Bestemmelsen:

»Den geografiske betegnelse anføres på mærkningen efter angivelsen af produktets betegnelse.«

erstattes af nedenstående bestemmelse i varespecifikationen:

»Foruden de obligatoriske angivelser, der er foreskrevet i lovgivningen om mærkning af og præsentationsmåder for levnedsmidler, skal mærkningen indeholde:

— den registrerede betegnelse for produktet »Volailles d'Ancenis«

— Den Europæiske Unions BGB-logo i samme synsfelt.«

Angivelserne i litra h) »Mærkning« i resuméet udgår således og er derfor ikke medtaget i punkt 3.6 i enhedsdokumentet.

5.7. Andet

— Ansøgende sammenslutning:

Nedenstående bestemmelse i varespecifikationen udgår:

»1. OPLYSNINGER Om Den ANSØGENDE SAMMENSLUTNING 1.1. Navn: Les Fermiers d'Ancenis 1.2. Adresse: 276, bd Schuman 44150 Ancenis, Frankrig Tlf. Fax +33 40988954 +33 40960110 1.3. Juridisk form: Sammenslutning i henhold til loven af 21/3/1884 grundlagt den 17/10/1975 l.4. Sammensætning: 225 deltagende producenter af »Volailles d'Ancenis« den 31/12/1994«

erstattes af følgende bestemmelse:

»Ansøgende sammenslutning Les Fermiers du Val de Loire Boulevard Pasteur — BP 50262, 44158 Ancenis Cedex, Frankrig Tlf. +33 240988252 Fax +33 240831500 E-mail: fermiersduvaldeloire@terrena.fr Sammenslutningsloven af 1901«

Denne ændring består i en ajourføring af sammenslutningens kontaktoplysninger.

Denne ændring i varespecifikation berører ikke enhedsdokumentet.

— Kontrolorganer:

I henhold til de gældende forskrifter på nationalt plan, der har til formål at harmonisere udarbejdelsen af varespecifikationer, udgår certificeringsorganets navn og kontaktoplysninger. Dette afsnit indeholder nu kontaktoplysningerne for de kompetente kontrolmyndigheder i Frankrig: Institut national de l'origine et de la qualité (INAO, Frankrigs nationale institut for oprindelse og kvalitet) og Direction générale de la concurrence, de la consommation et de la répression des fraudes (DGCCRF, Frankrigs generaldirektorat for konkurrence, forbrugeranliggender og bekæmpelse af svig). Certificeringsorganets navn og kontaktoplysninger kan nu findes på INAO's websted og i Europa-Kommissionens database.

Denne ændring i varespecifikation berører ikke enhedsdokumentet.

— Krav i nationale bestemmelser:

De vigtigste punkter, der skal kontrolleres, tilføjes i afsnittet om nationale krav i overensstemmelse med den gældende nationale lovgivning.

Denne ændring i varespecifikation berører ikke enhedsdokumentet.

— Kontrol:

Den gældende varespecifikation indeholder et specifikt afsnit om kontrol af de bestemmelser i varespecifikationen, der kan sidestilles med en kontrolplan. I overensstemmelse med de nuværende kontrolkrav fjernes alle disse elementer fra varespecifikationen. Parallelt hermed er der udarbejdet en kontrolplan for at sikre en kontrol af den foreslåede varespecifikation som helhed.

ENHEDSDOKUMENT

»VOLAILLES D'ANCENIS«

EU-nr.: PGI-FR-0167-AM02 — 15.10.2019

BOB ( ) BGB (X)

1. Betegnelse (på en BOB eller BGB)

»Volailles d'Ancenis«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype (jf. bilag XI)

Klasse 1.1. Kød (og slagteaffald), fersk

3.2. Beskrivelse af produktet med betegnelsen i punkt 1

»Volailles d'Ancenis« er hønsefugle. De tilhører forskellige familier og omfatter flere typer dyr:

— kylling, poulard, kapun,

— perlehøne, perlehane,

— kalkun.

De hårdføre fjerkræarter vokser langsomt, hvilket tillader en lang opdrætsperiode og slagtning ved opnået kønsmodenhed til sikring af en optimal kvalitet (kropsbygning og smag).

De opdrættes som fritgående fjerkræ på græsnings- og træbevoksningsarealer, der er gunstige for arternes naturlige søgning efter føde på arealerne.

»Volailles d'Ancenis« er kendetegnet ved en rund krop med fyldige fileter og et højt fedtindhold på lårenes sider og på hver side af brystbenet.

Afhængigt af fjerkræet har de færdige produkter følgende egenskaber:

Minimumsvægt Kødets og skindets farve Benenes farve Kylling 1 kg Gul eller hvid Gule, hvide eller sorte Perlehøne 0,850 kg Beige Sorte Kapun 2,5 kg Gul eller hvid Gule eller hvide Perlehane 1,4 kg Beige Sorte Poulard 1,6 kg Gul eller hvid Gule eller hvide Kalkun 2,3 kg Gul eller hvid Sorte

3.3. Foder (kun for produkter af animalsk oprindelse) og råvarer (kun for forarbejdede produkter)

Foderet til »Volailles d'Ancenis« består af 100 % planter, mineraler og vitaminer, hvoraf mindst 70 % er korn og kornderivater. Mindst 12 % af kornet gives i form af fuldhvede i hele opfedningsperioden (efter 28 dage) med henblik på at fremme kråsens udvikling hos dyrene og opfylde fuglenes naturlige behov.

Procentdelen af biprodukter, der stammer fra korn, er mindre end eller lig med 15 % af sammensætningen som helhed. Den maksimale procentdel af det samlede fedtindhold i foderet er begrænset til 6 %.

De forskellige kategorier af ingredienser i foderet er:

— korn og kornderivater

— olieholdige frø og frugter og produkter heraf

(der anvendes kun rå og raffinerede olier til de vegetabilske olier)

— bælgplantefrø og produkter heraf

— knolde og rodfrugter og produkter heraf

— andre frø og frugter samt produkter heraf, f.eks. druer og produkter heraf

— grovfoder og produkter heraf som f.eks. lucerne og produkter heraf

— andre planter, alger og produkter heraf

— mineralstoffer og produkter heraf

— fermenterings(bi)produkter fra mikroorganismer: inaktiv eller død ølgær, dyrket på plantesubstrat

— diverse: — produkter fra forarbejdning af planter — produkter fra forarbejdning af krydderier og krydderiblandinger — produkter fra forarbejdning af urter.

3.4. Specifikke etaper af produktionen, som skal finde sted i det afgrænsede geografiske område

»Volailles d'Ancenis« opdrættes i det afgrænsede geografiske område fra en alder på en dag frem til indsamlingen med henblik på slagtning.

3.5. Særlige regler vedrørende udskæring, rivning, emballering osv. af det produkt, som den registrerede betegnelse henviser til

»Volailles d'Ancenis« markedsføres som hele kroppe eller udskæringer i fersk eller dybfrossen form.

De hele kroppe kommer fra slagtekroppe i klasse A. Udskæringerne kan stamme fra slagtekroppe i klasse B, de markedsførte stykker skal dog være i klasse A.

Slagtekroppene markedsføres som:

— »prête à cuire« (PAC) (plukkede, rensede fjerkræ uden hoved, med eller uden mellemfodsben), pakket i folie i en beskyttende atmosfære eller under vakuum

— »renset« (plukkede, rensede fjerkræ med hoved, ben og indvolde).

Slagtebiprodukter af fjerkræ (hjerte, kråse og lever) markedsføres som ferske eller frosne produkter.

3.6. Særlige regler for mærkning af det produkt, den registrerede betegnelse henviser til

—

4. Kort angivelse af det geografiske områdes afgrænsning

Liste over de kantoner og kommuner, der udgør det geografiske område for den beskyttede geografiske betegnelse »Volailles d'Ancenis«:

Hele departementet Loire-Atlantique

Departementet Maine-et-Loire:

Kantoner:

Angers 1

Angers 2

Angers 3

Angers 4

Angers 5

Angers 7 med undtagelse af området i de tidligere delegerede kommuner Bauné et Corné (kommunen Loire-Authion) og La Ménitré — Beaupréau — Chalonnes-sur-Loire — Chemillé-Melay med undtagelse af området i den tidligere delegerede kommune Martigné-Briand (kommunen Terranjou)

Cholet 1

Cholet 2

La Pommeraye

Les Ponts-de-Cé med undtagelse af området i de tidligere delegerede kommuner Chemellier og Coutures (kommunen Brissac-Loire-Aubance)

Saint Macaire-en-Mauges

Tiercé med undtagelse af kommunerne Baracé, Durtal, Étriché, Les Rairies, Montigné-les-Rairies og området i de tidligere delegerede kommuner Daumeray og Morannes (kommunen Morannes-sur-Sarthe-Daumeray).

Kommuner: Angers (indgår i kantonen Angers 6) — Montreuil-sur-Loir — Rives-du-Loir-en-Authion — Saint-Barthélemy-d'Anjou — Verrières-en-Anjou.

Departementet Deux-Sèvres:

Kantoner:

Bressuire

Cerizay

La Gâtine med undtagelse af kommunerne Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay og Verruyes

Mauléon

Parthenay

Thouars med undtagelse af kommunen Louzy.

Kommuner: Airvault, Argenton-l'Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Departementet Vendée:

Kanton:

Mortagne-sur-Sèvre

Kommuner: Bazoges-en-Paillers, La Boissière-de-Montaigu og Treize-Septiers.

5. Tilknytning til det geografiske område

»Volailles d'Ancenis« tilknytning er baseret på produktets omdømme og de særlige kendetegn, der er knyttet til opdrætternes knowhow.

Det geografiske område for den beskyttede geografiske betegnelse »Volailles d'Ancenis« dækker hele Loiredalen fra sin udmunding til Loir. Der er tale om et kuperet terræn omkring et ret tæt flodnet.

Det geografiske område er kendetegnet ved en stor foranderlighed i jorden på et fælles fundament, Massif Armoricain, der i forhold til jordens agronomiske potentiale har ført til en geografisk alsidighed, herunder hvad udnyttelsen angår. Dette forklarer i vidt omfang afgrødesystemet, idet landbrugerne og opdrætterne i området traditionelt har brugt den mest tørre eller dårligt drænede jord til græsarealer og den dybeste og/eller mest frugtbare jord til korn, især hvede og byg, og de øvrige jordområder til foderafgrøder.

Det geografiske område for den beskyttede geografiske betegnelse »Volailles d'Ancenis« ligger i et af Frankrigs vigtigste kratområder. Departementerne Loire Atlantique, Maine-et-Loire, Vendée og Deux-Sèvres er således alle dækket af store kratlandskaber. Der er således kratlandskab i hele det geografiske område. Levende hegn, som i høj grad sikrer biodiversiteten i form af forskellige arter, er tilflugtssteder for vilde dyr og planter, navnlig insekter. På arealerne tilfører hegnet fjerkræet protein. Andelen er svært kvantificerbar, men helt reel, og supplerer den andel, der hidrører fra regnormene. Jorden tilfører endvidere på samme vis mineralske elementer, det såkaldte »grit«: Disse små sten kan findes i den overfladiske del af den forholdsvis uberørte kratjord. De er gunstige for udviklingen af fjerkrækråsen.

Klimaet i det geografiske område består af en mosaik af overvejende mildt kystmesoklima. Det betyder, at fjerkræene tidligere kan komme ud i det fri. Forårsnedbøren, der sikrer en tidlig græsvækst, har historisk set tilskyndet opdrætterne til at lade fjerkræene komme ud tidligt.

Det geografiske område for »Volailles d'Ancenis« er traditionelt en region med blandet landbrug. Parallelt med disse to primære produktioner blev der udviklet en fjerkræproduktion, hvor hveden udgør grundlaget for fjerkræfoderet. Denne supplerende aktivitet blev traditionelt udført af kvinder, som herved tjente til dagligdagen. Disse opdrætstraditioner er blevet videreført og gælder fortsat for produktionen af »Volailles d'Ancenis«: Dyrene holdes ude hele dagen som i hønsegårde, og opdrætteren giver dagligt fjerkræene hvede, fjerkræene fodres hovedsagelig med korn. Der lægges stor vægt på fodersammensætningen og opfedningen for at gøre de kornspisende kyllinger fede.

»Volailles d'Ancenis« opdrættes i høj grad som fritgående fjerkræ. »Volailles d'Ancenis« kommer tidligt ud i det fri. Dette sker på 37. dagen for kyllinger, hankyllinger og poularder, på 53. dagen for perlehøner og perlehaner og på 42. dagen for kalkuner.

Arterne er hårdføre, hvorfor de egner sig til at komme tidligt ud. Herved sikres en omfattende søgning efter føde på arealerne. De er naturligt meget aktive og har behov for at sidde, skrabe og pikke, hvilket sikres gennem producentsammenslutningens opdrætsmetoder.

Foderet til »Volailles d'Ancenis« består af 100 % planter, mineraler og vitaminer, hvoraf mindst 70 % er korn og kornderivater. Mindst 12 % af kornet gives i form af fuldhvede med henblik på at fremme kråsens udvikling, hvilket er gunstigt for de organoleptiske egenskaber.

»Volailles d'Ancenis« er endvidere kendetegnet ved en rund krop med fyldige fileter og et højt fedtindhold på lårenes sider og på hver side af brystbenet.

Produktionen af »Volailles d'Ancenis« har udviklet sig ved at udnytte den store variation i jordkvaliteten, både på produktionsarealet og landbrugsbedriften.

Faktisk har mennesket tilpasset sig ved at etablere supplerende systemer for at udnytte alle arealer optimalt, nemlig gennem blandet landbrug og navnlig produktion af korn og kvæg.

For at kunne gøre dette har mennesket været nødt til at dele sine arealer op og skabe et kratlandskab. Dette landskab er netop kendetegnende for det geografiske område for »Volailles d'Ancenis«.

Kratlandskabet består af beskyttende levende hegn, som afgrænser arealerne til opdræt af fritgående fjerkræ. Hegnet beskytter mod vind og rovdyr. Det giver endvidere naturlige siddemuligheder samt sikrer forekomsten af insekter og grit, der er gunstig for fjerkræenes udvikling. Det tilskynder endvidere til at søge efter føde på arealerne som helhed.

Valget af hårdføre arter samt det særligt milde kystklima samt beskyttende levende hegn gør det muligt for fjerkræene at komme tidligt ud i det fri. Ved at de kommer tidligt ud får fjerkræene mulighed for at indtage masser af græs.

Et af disse hårdføre arters naturlige adfærdsmønstre er, at de sætter sig nederst i det levende krathegn, men også i de hønsehuse, hvor opdrætterne placerer siddepinde til dem. Denne jævnlige aktivitet sikrer »Volailles d'Ancenis« deres egenskaber.

I tilfælde af kyllinger fremmer opdrætterne andre former for naturlig adfærd, som f.eks. det at pikke og skrabe, ved dagligt at give hvede til fjerkræene og genstande at pikke i. Alle disse elementer — idet fjerkræene får den nødvendige ro til deres opfedning — kombineret med en lang opdrætsperiode sikrer de karakteristiske fede slagtekroppe.

Produktionens traditionelle karakter resulterede først i et regionalt omdømme som følge af afholdelsen af et ugentligt fjerkræmarked i Ancenis.

Elementerne som helhed giver det færdige produkt en anerkendt kvalitet, hvilket bekræftes af de medaljer, der er blevet vundet ved den almindelige landbrugskonkurrence i Paris siden 1995.

Henvisning til offentliggørelsen af varespecifikationen

(artikel 6, stk. 1, andet afsnit, i nærværende forordning)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) EUT L 343 af 14.12.2012, s. 1.